CELEX: 62016CN0616
Language: et
Date: 2016-11-28 00:00:00
Title: Kohtuasi C-616/16: Eelotsusetaotlus, mille on esitanud Corte suprema di cassazione (Itaalia) 28. novembril 2016 – Presidenza del Consiglio dei Ministri jt versus Nello Grassi jt

27.2.2017   
            
            
               ET
            
            
               Euroopa Liidu Teataja
            
            
               C 63/15
            
         Eelotsusetaotlus, mille on esitanud Corte suprema di cassazione (Itaalia) 28. novembril 2016 – Presidenza del Consiglio dei Ministri jt versus Nello Grassi jt
   (Kohtuasi C-616/16)
   (2017/C 063/22)
   Kohtumenetluse keel: itaalia
   
      Eelotsusetaotluse esitanud kohus
   
   Corte suprema di cassazione
   
      Põhikohtuasja pooled
   
   
      Kassaatorid: Presidenza del Consiglio dei Ministri, Gianni Pantuso, Angelo Tralongo, Maria Michela D’Alessandro
   
      Vastustajad ja vastukassatsioonkaebuse esitajad: Nello Grassi, Carmela Amato, Università degli Studi di Palermo, Presidenza del Consiglio dei Ministri, Ministero della Salute, Ministero dell’Istruzione, dell’Università e della Ricerca
   
      Eelotsuse küsimused
   
   
               1.
            
            
               Kas direktiivi 82/76/EMÜ (1), milles on uuesti sõnastatud direktiivid 75/362/EMÜ (2) ja 75/363/EMÜ (3), tuleb tõlgendada nii, et selle kohaldamisalasse kuulub ka täisajaga või osalise ajaga residendiõpe, mis oli 31. detsembriks 1982 juba alanud ja jätkus ka pärast nimetatud kuupäeva, mis oli liikmesriikidele direktiivi 82/76/EMÜ artikliga 16 selle direktiivi järgimiseks vajalike meetmete võtmiseks kehtestatud?
               Kas juhul, kui vastus punktis a toodud küsimusele on jaatav:
            
         
               2.
            
            
               tuleb „ühtlustamisdirektiivi“ 75/363/EMÜ lisa, mis lisati direktiivi 82/76/EMÜ – direktiiv, millega sõnastatakse uuesti direktiivid 75/362/EMÜ ja 75/363/EMÜ, – artikliga 13, tõlgendada nii, et residendiõppe puhul, mis oli 31. detsembril 1982 juba alanud, sõltub arst-residentidele sobiva tasu maksmise kohustus sellest, kas ümberkorraldamiskohustus on täidetud, või igal juhul sellest, kas järgitakse viidatud direktiivides sätestatut?
            
         
               3.
            
            
               Kas arstide suhtes, kes läbisid residendiõppe, mis algas juba enne 1. jaanuari 1983, kuid ei olnud selleks kuupäevaks veel lõppenud, tekkis kohustus maksta sobivat tasu õppe kogu kestuse eest või ainult ajavahemiku osas pärast 31. detsembrit 1982 ja missugustel tingimustel?
            
         
      (1)  Nõukogu 26. jaanuari 1982. aasta direktiiv 82/76/EMÜ, millega muudetakse direktiivi 75/362/EMÜ, mis käsitleb arstide diplomite, tunnistuste ja muude kvalifikatsiooni tõendavate dokumentide vastastikust tunnustamist ja mis sisaldab meetmeid asutamisvabaduse ja teenuste osutamise vabaduse kasutamise hõlbustamiseks ning direktiivi 75/363/EMÜ, mis käsitleb arsti tegevust puudutavate õigus- ja haldusnormide ühtlustamist (EÜT L 43, lk 21).
   
      (2)  Nõukogu 16. juuni 1975. aasta direktiiv 75/362/EMÜ, mis käsitleb arstide diplomite, tunnistuste ja muude kvalifikatsiooni tõendavate dokumentide vastastikust tunnustamist ja mis sisaldab meetmeid asutamisvabaduse ja teenuste osutamise vabaduse kasutamise hõlbustamiseks (EÜT L 167, lk 1).
   
      (3)  Nõukogu 16. juuni 1975. aasta direktiiv 75/363/EMÜ, mis käsitleb arsti tegevust puudutavate õigus- ja haldusnormide ühtlustamist (EÜT L 167, lk 14).